**LĒMUMS**

Liepājā

|  |  |
| --- | --- |
| 2023. gada 23. februārī | Nr.36/2  (prot. Nr.2, 13.§) |

Par grozījumu 2018. gada 11. oktobra

saistošajos noteikumos Nr.19 “Par

braukšanas maksas atvieglojumiem

Liepājas pilsētas sabiedriskā transporta

maršrutu tīklā”

Pamatojoties uz Pašvaldību likuma 4. panta pirmās daļas 19. punktu, 10. panta pirmās daļas 1. punktu un 44. panta otro daļu, Sabiedriskā transporta pakalpojumu likuma 14. panta trešo daļu, ievērojot Ukrainas civiliedzīvotāju atbalsta likuma 1. punktā noteikto mērķi, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2) un pastāvīgās Finanšu komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldības domes 2023. gada 23. februāra saistošos noteikumus Nr.2 “Grozījums Liepājas pilsētas domes 2018. gada 11. oktobra saistošajos noteikumos Nr.19 “Par braukšanas maksas atvieglojumiem Liepājas pilsētas sabiedriskā transporta maršrutu tīklā””.

2. Uzdot Liepājas pilsētas pašvaldības iestādei “Liepājas pilsētas Domes Sociālais dienests” izsniegt abonementa biļetes Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā un kuri iesnieguši pieteikumu par nepieciešamo atbalstu.

3. Uzdot Liepājas pilsētas pašvaldības aģentūrai “Liepājas sabiedriskais transports” sagatavot un izsniegt Liepājas pilsētas pašvaldības iestādei “Liepājas pilsētas Domes Sociālais dienests” nepieciešamo abonementa biļešu skaitu pēc pieprasījuma.

4. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Liepājas valstspilsētas pašvaldības budžetā 2023. gadam saistošo noteikumu izpildei nepieciešamo finansējumu 31 500 *euro* apmērā.

5. Liepājas valstspilsētas pašvaldības izpilddirektoram kontrolēt lēmuma 2.–4.punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | pašvaldības aģentūrai “Liepājas sabiedriskais transports”, Liepājas pilsētas Domes Sociālajam dienestam, Finanšu pārvaldei, Izpilddirektora birojam, Sabiedrisko attiecību un mārketinga daļai | |